แม่น้ำออเรนจ์

แม่น้ำออเรนจ์ ( จากอาฟรีกานส์/ดัตช์: Oranjerivier) เป็นแม่น้ำในประเทศแอฟริกาใต้ ลุ่มน้ำครอบคลุมประเทศแอฟริกาใต้ นามิเบีย และบอตสวานา ต้นน้ำอยู่ที่เทือกเขาดราเคนส์เบิร์ก ประเทศเลโซโท ไหลไปทางทิศตะวันตกผ่านประเทศแอฟริกาใต้ลงสู่มหาสมุทรแอตแลนติก แม่น้ำเป็นเส้นเขตแดนระหว่างประเทศแอฟริกาใต้กับนามิเบีย และประเทศแอฟริกาใต้กับเลโซโท แม่น้ำออเรนจ์มีบทบาทสำคัญแก่เศรษฐกิจแอฟริกาใต้ทั้งทางด้านชลประทานและไฟฟ้าพลังน้ำ

ชื่อของแม่น้ำตั้งชื่อเพื่อเป็นเกียรติแก่ราชวงศ์ออเรนจ์-นัสเซาของเนเธอร์แลนด์ ตั้งโดยนักสำรวจชาวดัตช์ รอเบิร์ต จาคอป กอร์ดอน

อ้างอิง

ออเรนจ์
ออเรนจ์
ออเรนจ์